stanford-oval/wikipedia huggingface dataset:
Jackie Chan (piirroshahmo)
Historia > Ensimmäinen kausi

Jackie työskentelee setänsä antiikkikaupassa ja hänen serkkunsa lähettää tyttärensä setänsä luo Aasiasta. Jackie löytää Ludvigin kadonneesta temppelistä kultaisen kilven jonka vuoksi kolme rikollista käyvät Jackien kimppuun saadakseen kilven. Salainen palvelu Osasto 13 kuitenkin pelastaa hänet. Paljastuu, että hyökkääjät ovat Pimeä Koura rikollisjärjestöstä, jota johtaa paikallinen hyväntekijä Valmont. Pimeä Koura haluaa kilvessä olevan maagisen esineen joka on ensimmäinen kahdestatoista maagisesta talismaanista. Kaikki 12 talismaania muuttaisivat demonin Shendun kivestä takaisin normaaliksi jolloin tämä valtaisi koko maailman. Jackie ystävineen selviää Pimeän Kouran lähettämistä sumopainijasta Tohrusta sekä Shendun palvelijoista Varjoista ja saavat ensimmäisen talismaanin kukon, jonka avulla voi lentää.
Kun viimeinen talismaani, tiikeri on löytynyt, se luo Jackiestä pahan Jangin, joka luovuttaa talismaanit Shendulle. Shendu palaa ja aikoo tuhota koko Aasian, jonka asukkaiden esi-isät palvelijat Shendua, mutta lopulta pettivät tämän ja muuttivat kiveksi taikasoturi Lo Pein avulla. Jackie saa kuitenkin muutettua Shendun takaisin kiveksi ja Jade tuhoaa patsaan.
Historia > Toinen kausi

Toisella kaudella Shendu palaa takaisin hänen sisariensa Paholaisvelhojen avulla. Myös uudelleenjärjestetty Pimeä Koura suunnittelee Chanin eliminoimista. Velhot tekevät loitsun, jonka avulla Shendu saisi kenen tahansa ruumiin omakseen. Hän valitsi Jackie Chanin, mutta Pimeän Kouran johtaja Valmont työnsi vahingossa Chanin pois Shendun tieltä ja sai näin itse demonin sisäänsä. Pimeä Koura vei kaikki talismaanit sekä kirjan, jossa oli tietoja eräällä saarella sijaitsevista vanhoista taikavoimaisista esineistä. Jade kokoaa Tehotiimin heidän talismaanien etsimisessä vastaan tulleista ystävistä: Jackie Chan, juonikas Jade, painija El Toro Furthe, ex-varas Viper ja hyvien puolelle siirtynyt entinen Pimeän Kouran jäsen Tohru.
Tehotiimi saa kaikki talismaanit Pimeältä Kouralta, mutta Shendu saa maagisen Pan Ku -rasian, jonka avulla voitaisiin vapauttaa Paholaisvelhot. Jackie ja muut saavat kuitenkin suljettua Shendua lukuun ottamatta kaikki velhot takaisin omaan ulottuvuuteen yksi kerrallaan. Jade jää kuitenkin vangiksi demonimaailmaan ja ainoa keino hänen saamiseksi takaisin on Hongkongissa sijaitseva viimeinen Shendun portti. Jade saadaan pelastettua ja Shendu joutuu jälleen demonimaailmaan. Shendu palasi vielä ja sai Jackien ruumiin viimein valtaansa. Hän muutti Kohtalon Kirjan avulla maailman demonien valtakunnaksi ja vihollisensa orjikseen. Lopulta Tehotiimi kokoontui kuitenkin uudelleen ja onnistuivat muuttamaan maailman entiselleen.
Toisen kauden loput jaksot ovat yksittäisiä tarinoita, jossa Jackie kohtaa mm. japanilaisen rikollisliigan ja erilaisia taikaolentoja.
Historia > Kolmas kausi

Kolmannella kaudella Jackie saa uuden vihollisen kun velho nimeltä Daolon Wong haluaa talismaanien voimat haltuunsa, jotka ovat siirtyneet jonkin eläimen sisään. Esimerkiksi näkymättömyyden talismaani, jonka symboli on käärme, on käärmeen sisällä. Wong muuttaa Pimeän Kouran agentit apureikseen ja Jackiella on jälleen maailma pelastettavana. Wong saa 2 talismaanin voimaa haltuunsa, mutta loput Jackie saa pelastettua ja vie eläimet, joissa talismaanivoima on, Osasto 13:een.
Wongin havitellessa lohikäärmetalismaanin voimaa hän löytää ainoan elossa olevan lohikäärmeen, joka paljastuu Shenduksi. Shendu ottaa Wongin talismaanivoimat itselleen ja saa lopulta lähes kaikki voimat. Hän hyökkää Osasto 13:een, mutta Wongin loitsun avulla Jackien setä saa muutettua hänet jälleen patsaaksi. Shendu suljetaan Osasto 13:n selliin, lähelle talismaaneja. Kolmannessa kaudessa on myös yksittäisiä tarinoita, kuten kaikissa kausissa.
Historia > Neljäs kausi

Neljännellä kaudella Shendun entiset palvelijat, Varjot, palaavat. Paljastuu, että heitä ovat aluksi hallinneet eri demonit, joiden voimat on erityisissä Oni-naamioissa. Toisen kauden jakso, jossa Jade pystyy komentamaan Varjoja, on eräänlainen alku tälle kaudelle. Oni-demoneiden johtaja on Tarakudo, joka ottaa Pimeän kouran agentit työntekijöikseen yrittäessään vapauttaa muut Oni-demonit maan päälle.
Jaci Velásquez

Jaci Velasquez
Jacquelyn Davette "Jaci" Velasquez (s. 15. lokakuuta 1979) on yhdysvaltalainen gospelmuusikko ja näyttelijä. Hän on levyttänyt laulujaan niin englanniksi kuin espanjaksikin.
Velasquez syntyi Houstonissa, Teksasissa. Myös hänen vanhempansa lauloivat gospelia. Perheen tytär julkaisikin ensimmäisen lukuisista albumeistaan jo vuonna 1992. Tulevista hiteistä useat ovat nousseet listaykkösiksi.
Velasquez on voittanut useita palkintoja, muun muassa kristillisen musiikin arvostettuja GMA Dove Awardeja. Hän on myös ollut Grammy- ja Latin Grammy -ehdokkaana. Elokuvanäyttelijänä hän tuli tunnetuksi roolillaan Linda Mendozan ohjaamassa Chasing Papissa (2003).
Studioalbumit

Heavenly Place (1996)
Jaci Velasquez (1998)
Llegar A Ti (1999)
Crystal Clear (2000)
Mi Corazón (2001)
Christmas (2001)
Navidad (2001)
Unspoken (2003)
Milagro (2003)
Mi Historia Musical (2004)
Beauty Has Grace (2005)
Love Out Loud (2008)
Diamond (2012)
Buenas Noches mi Sol / Canciones De Cuna (2012)
Trust/Confío (2017)
Palkinnot > Dove-palkinto

| Vuosi | Palkinto | Tulos |
| --- | --- | --- |
| 1999 | Vuoden naislaulaja | Palkittu |
Aiheesta muualla

Viralliset sivut (englanniksi)
Jaci Velasquez Internet Movie Databasessa. (englanniksi)
James Mackey

| James Mackey |
| --- | --- |
 James Mackey National Poker League's Vegas Open Championshipissä vuonna 2007.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  4 
WPT-voitot:  0
EPT-voitot:  0
Turnausansiot (USD):  1 292 259
Päivitetty:  23. kesäkuuta 2008
James Corwin Mackey (s. 25. helmikuuta 1986 Kansas City, Missouri) on yhdysvaltalainen pokeriammattilainen. Mackey opiskeli kaksi vuotta Missourin yliopistossa ennen ryhtymistään päätoimiseksi pokerinpelaajaksi.
Vuonna 2007 Mackey voitti World Series of Pokerin 5 000 dollarin sisäänoston no limit hold'em -turnauksen. Hänestä tuli 21 vuoden 4 kuukauden ikäisenä sillä hetkellä kaikkien aikojen kolmanneksi nuorin WSOP-voittaja (Jeff Madsenin ja Steve Billirakisin jälkeen). Turnauksen finaalipöytä oli nopein (2 tuntia 35 minuuttia) sitten toukokuun 2003. Voitostaan hän ansaitsi 730 740 dollaria.
Vuoden 2008 WSOP:ssa Mackey oli toinen 10 000 dollarin mixed -turnauksessa. Rannekkeen voitti Anthony Rivera ja Mackey ansaitsi kakkostilastaan 297 792 dollaria.
Mackey on menestynyt myös internetissä. Hän voitti käyttäen nettinimeään mig.com PokerStarsin World Championship of Online Pokerin (WCOOP) 1 050 dollarin sisäänoston no limit hold'em -turnauksen ansaiten yli 580 000 dollaria.
Kesäkuussa 2008 Mackeyn pokeriuran turnausansiot ylittivät 1,2 miljoonaa dollaria.
Aiheesta muualla

James Mackey The Hendon Mob Poker Databasessa (englanniksi)
Jan Sandström (jääkiekkoilija)

| Jan Sandström> Henkilötiedot |
| --- | --- |
Syntynyt: 24. tammikuuta 1978 (ikä 46) Luulaja, Ruotsi
Kansalaisuus:   Ruotsi
Jääkiekkoilija
Lempinimi:  Janne, Sasse, J.S#7 Janne dragskott Janne dragare
Pelipaikka:  puolustaja
Maila:  vasen
Pituus:  184 cm
Paino:  88 kg
Seura
Seura:  Luleå HF
Sarja:  SHL
Pelinumero:  7
Pelaajaura
Pääsarjaura:  1997–
Aik. seurat:  Piteå HC (Ruotsi I) AIK IF (SEL) Skellefteå AIK (Allsv.)
NHL-varaus:  173. varaus, 1999 Mighty Ducks of Anaheim
Jan Allan Sandström (s. 24. tammikuuta 1978 Luulaja, Ruotsi) on ruotsalainen jääkiekkopuolustaja, joka pelaa SHL-joukkue Luleå HF:ssä. Hän on toiminut joukkueen varakapteenina jo kaudesta 2004–2005. Elite Prospects -sivston Ulf Anderssonin mukaan Sandström pelityyliltään puolustava puolustaja, jonka vahvuuksiin kuuluu monipuolisuus, fyysiset väännöt, alivoimapelaaminen ja johtajuus. Hän ei ole kuitenkaan kovin luova hyökkäyspäässä. Sandströmillä on kuitenkin suhteellisen hyvä rannelaukaus. Hän on kauden 2016–2017 jälkeen Elitserienin/SHL:n kaikkien aikojen eniten runkosarjaotteluita (934) pelannut pelaaja.
Ura > Seuraura

Sandström on Öjeby IF:n kasvatti. Hän pelasi ensimmäiset miesten pelinsä jo 16-vuotiaana Piteå HC:n I-divisioonajoukkueessa kaudella 1994–1995. Kolmen siellä vietetyn kauden jälkeen hän siirtyi kaudeksi 1997–1998 Elitserieniin ja AIK IF:n riveihin, jossa tulokaskausi toi 38 runkosarjaottelussa kaksi syöttöpistettä. Joukkue joutui kauden päätteeksi karsintasarjaan, mutta onnistui säilyttämään sarjapaikkansa. Mighty Ducks of Anaheim varasi Sandströmin 173. pelaajana NHL:n varaustilaisuudessa 1999.
Kesken neljännen AIK-kauden 2000–2001 Sandström siirtyi loppukaudeksi sarjatasoa alemmas Allsvenskan-joukkue Skellefteå AIK:hon. Kaudeksi 2001–2002 hän siirtyi Luleå HF:ään, jota Sandström on edustanut tuosta kaudesta lähtien. Kaudella 2004–2005 hänestä tuli joukkueen varakapteeni. Kaudella 2005–2006 Sandströn voitti Luulajan sisäisen tehotilaston lukemalla +17. Kaudella 2007–2008 hän sai eniten jääaikaa koko Elitserienissä keskimäärin 24.53 minuutillaan ottelua kohden. Kaudella 2009–2010 Sandström teki liigan yhden kauden piste-ennätyksensä tehoilla 7+16=23.
Tammikuussa 2011 Sandström teki kolmivuotisen jatkosopimuksen Luulajan kanssa. Kaudella 2012–2013 hän voitti Elitserien-hopeaa ja European Trophyn mestaruuden. Lokakuussa 2013 Sandströmin sopimusta jatkettiin vuodella kevääseen 2015. Kaudella 2014–2015 hän voitti Mestarien liigan mestaruuden. Maaliskuussa 2015 Sandström teki Luulajan kanssa vuoden mittaisen jatkosopimuksen, kuten taas toukokuussa 2016. Saman vuoden joulukuussa hänen sopimustaan jatkettiin jälleen vuodella kevääseen 2018 saakka.
Kauden 2016–2017 toisessa ottelussa Sandström nousi uransa 888. ottelussaan Elitserienin/SHL:n kaikkien aikojen eniten runkosarjaotteluita pelanneeksi pelaajaksi David Petrasekin ohi.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. EM-kilpailut  | Mitalit> Maa:   Ruotsi.Miesten jääkiekko.Alle 18-v. EM-kilpailut  | Mitalit> Maa:   Ruotsi.Miesten jääkiekko.Alle 18-v. EM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Ufa 1996 | jääkiekko |  |
Sandström pelasi MM-kilpailuissa vuonna 2007. Hän pelasi myös alle 20-vuotiaiden MM-kilpailuissa vuonna 1998 sekä alle 18-vuotiaiden EM-kilpailuissa vuonna 1996 voittaen pronssia.
Inferno (Motörheadin albumi)

| Inferno Motörhead |
| --- | --- | --- |

Studioalbumin tiedot
 Äänitetty : 2004
 Julkaistu: 22. kesäkuuta 2004
 Tuottaja(t): Cameron Webb
 Tyylilaji: heavy metal
 Kesto: 50.58
 Levy-yhtiö: SPV
Listasijoitukset
  17.
Motörheadin muut julkaisut
| Live at Brixton Academy 2003 | Inferno 2004 | BBC Live & In-Session 2005 |
Inferno on Motörheadin kahdeksastoista studioalbumi.
Osa Infernon kappaleista on raskaampia (kuten "Terminal Show" ja "In The Name Of Tragedy"), osa taas kevyempää rock'n'rollia ("Killers", "Life's A Bitch"). Albumin päättävä "Whorehouse Blues" on akustinen kappale, mikä on poikkeuksellista Motörheadille. Albumin jälkeen yhtye soitti tätä kappaletta ensimmäisenä encorena ennen kappaleita "Ace of Spades" ja "Overkill". Tietynlaiseksi välityöksi jääneen Hammered-levyn (2002) jälkeen julkaistu Inferno oli suuri arvostelumenestys, ja levyn katsottiin osoittavan jo vuonna 1975 perustetun yhtyeen pystyvän säilyttämään asemansa raskaan rockin ikonina myös 2000-luvulla.
Kitaristi Steve Vai vierailee kappaleilla "Terminal Show" ja "Down on Me".
Kappaleet

Kaikki kappaleet kirjoittanut Campbell, Dee, Kilmister.
Terminal Show – 3.45
Killers – 4.14
In the Name of Tragedy – 3.03
Suicide – 5.07
Life's a Bitch – 4.13
Down on Me – 4.12
In the Black – 4.31
Fight – 3.42
In the Year of the Wolf – 4.17
Keys to the Kingdom – 4.46
Smiling Like a Killer – 2.44
Whorehouse Blues – 6.24
Kokoonpano

Lemmy Kilmister – basso, laulu
Phil Campbell – kitara
Steve Vai – kitara kappaleissa "Terminal Show" ja "Down On Me"
Mikkey Dee – rummut
Joe Petagno – kansitaide
Arviot

Allmusic:
Imperiumi.net: 8/10
Soundi:
Aiheesta muualla

Inferno discogs.com -sivustolla
Albumi Inferno (Motörheadin albumi) Encyclopaedia Metallum -sivustolla (englanniksi)
Jani Viljanen

Jani Viljanen vuonna 2013.
Jani Viljanen (s. 1991) on suomalainen pelaajauransa lopettanut pesäpalloilija, joka pelasi vuosina 2008–2016 Superpesiksessä, Ykköspesiksessä sekä Suomensarjassa Nurmon Jymyn ja Seinäjoen JymyJussien joukkueissa.
Hänen pelipaikkansa oli lukkari. Hän on lukkaroinut Nurmon Jymyn superpesisedustusjoukkueessa vuodesta 2010 eteenpäin.
Saavutukset > Pelaajana

1 SM-pronssi: 2008
Aiheesta muualla

Jani Viljasen pelaajakortti Nurmon Jymyn kotisivulla (Arkistoitu – Internet Archive)
Ivan Aivazovski

Aleksei Tyranov, Ivan Aivazovski, 1841.
Romantiikka
Caspar David Friedrich, , 1818.
Pääsuunnat
Romantiikka | Kansallisromantiikka
Muut virtaukset
Düsseldorfin koulukunta | Hudson River -koulukunta |  Goottikulttuuri | Karelianismi
Aiheet
Vastavalistus | Romantiikan musiikki | Pittoreski | Subliimi | Yhtenäistaideteos | Boheemi | Ossianin laulut | Maailmantuska
Teokset
Medusan lautta | Vapaus johtaa kansaa
Tekijät
Ivan Aivazovski | Albert Bierstadt | William Blake | John Constable | Eugène Delacroix | Robert Wilhelm Ekman | Caspar David Friedrich | Henry Fuseli | Théodore Géricault | Francisco de Goya | Aleksander Lauréus | Friedrich Overbeck | Vasili Tropinin | William Turner
Ivan Konstantinovitš Aivazovski (ven. Ива́н Константи́нович Айвазо́вский, arm. Հովհաննես Այվազովսկի, Hovhannes Aivazovski; 29. heinäkuuta (J: 17. heinäkuuta) 1817 Feodosija – 2. toukokuuta (J: 19. huhtikuuta) 1900 Feodosija) oli armenialaissyntyinen venäläinen taidemaalari. Hän sai kansainvälistä kuuluisuutta dramaattisilla ja tarkasti maalatuilla merta ja myrskyä kuvaavilla töillään.
Aivazovski kiinnitti nuorena keisari Nikolai I:n huomiota ja pääsi opiskelemaan Pietarin taideakatemiaan sekä moneksi vuodeksi harjoittamaan maisemamaalausta ulkomailla. Sen jälkeen hänestä 1844 tuli Pietarin taideakatemian jäsen ja kolme vuotta myöhemmin hovimaalari ja professori. Hänen mieliaiheensa oli myrskyävä meri. Hänen veljensä oli historioitsija Gavril Aivazovski.
Aivazovski sai pitkäaikaisen tilauksen Venäjän laivastolta. Elinaikanaan Aivazovski oli Venäjän tunnetuimpia taidemaalareita. Hän teki yli kuusituhatta maalausta. Hankkimallaan vauraudella hän kustansi taidekoulua ja galleriaa köyhässä synnyinkaupungissaan Feodosijassa Krimillä.
Aivazovskin maalaus Bomarsundin taistelu myytiin kesäkuussa 2011 ruotsalaisessa huutokaupassa 7,6 miljoonalla Ruotsin kruunulla. Aivazovskin sanotaan olevan eniten väärennetty venäläinen taiteilija.[lähde? ]
Elämä

Aivazovski syntyi Feodosiassa Krimin niemmaalla (tuolloin Venäjän keisarikuntaa) köyhään armenialaiseen perheeseen. Hänen veljensä oli Armenian apostolisen kirkon arkkipiispa Gabriel Aivazovski. Hänen perheensä muutti Krimiltä Galitsiaan (tuolloin Etelä-Puolaa, nykyään Ukrainaa). Hänen perheensä sukunimi oli Aivazian, mutta Puolassa se kirjoitettiin Haivazian. Joissakin taiteilijan maalauksissa on signeeraus armenialaisilla aakkosilla, "Hovhannes Aivazian" (arm. Հովհաննես Այվազյան). Hänen isänsä opetti hänet soittamaan viulua ja puhumaan sujuvaa puolaa ja ukrainaa. Hänen taiteelliset kykynsä toivat hänelle tukijoita ja pääsyn Simferepolin ensimmäiseen kymnaasiin ja myöhemmin PIetarin taideakatemiaan, josta hän valmistui kultamitalilla. Saatuaan tuloja ensimmäisistä maisemistaan ja merimaisemistaan hän ennen matkustelua Euroopassa meni maalaamaan Krimille sarjan kuvia alueen rannikkokaupungeista. Myöhemmin hänen merikuvauksensa toivat hänelle pitkäaikaisen tilauksen Venäjän laivastolta.
Vuonna 1845 Aivazovski matkusti sulttaani Abd-ul-Mejidin kutsusta Istanbuliin, jossa hän vieraili kahdeksan kertaa vuosina 1845–1890. Aivazovskin Istanbulissa oleskelun aikana Ottomaanien valtakunnan sulttaanit Abd-ul-Mejid, Abd-ul-Aziz ja Abd-ul-Hamid II tilasivat häneltä hovimaalarin ominaisuudessa useita maalauksia, joista 30 on esillä Dolmabahçen palatsissa ja monet muut useissa Turkin museoissa. Hänen töitään on myös esillä useissa Venäjän ja entisen Neuvostoliiton museoissa, muun muassa Pietarin Eremitaašissa ja Aivazovski-taidegalleriassa Feodosijassa Ukrainassa.
Aivazovski avioitui 31-vuotiaana Pietarissa englantilaisen kotiopettajattaren Julia Gravesin kanssa. He saivat neljä tytärtä. Avioliitto purkautui, ja 65-vuotiaana Aivazovski avioitui Feodosijasta kotoisin olleen armenialaisen lesken Anna Boornazianian kanssa.
Aivazovski vietti elämänsä viimeiset vuodet Feodosijassa, jossa hän organisoi kaupunkiin vesihuollon, avasi taidekoulun, aloitti alueen ensimmäiset arkeologiset kaivaukset ja rakensi historiallisen museon. Hänen ansiostaan kaupunkiin perustettiin kauppasatama ja kaupunki kytkettiin rautatieverkkoon.
Perintö

Pikkuplaneetta 3787 Aivazovskij, jonka löysi neuvostoliittolainen astronomi Nikolai Tšernyh vuonna 1977, on nimetty Aivazovskin mukaan.
Aivazovski mainitaan Anton Tšehovin näytelmässä Vanja-eno.
Venäjä, Ukraina ja Armenia ovat julkaisseet postimerkkejä Aivazovskin töistä.
Maalauksia

Myrsky, 1854.
Kuun valaisema merimaisema ja laivan hylky.
Myrsky, 1886.
Kalastajia rannalla.
Tbilisi, 1868.
Subašin maihinnousu, 1839.
Yhdeksäs aalto, 1850.
Tallinna, 1845.
Çeşmen taistelu, 1881.
Kreivi M. T. Loris-Melikov.
Kaksi turkkilaista laivaa hyökkää kohti priki Mercurya, 1892.
Aiheesta muualla

Kuvia tai muita tiedostoja aiheesta Ivan Aivazovski Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ivan Aivazovsky
Käännös suomeksi
Italeri

Italerin -logo.
Italeri on italialainen 1962 perustettu pienoismallien valmistaja. Italeri valmistaa pienoismalleja muun muassa autoista, lentokoneista, junista, helikoptereista, laivoista ja veneistä.
Aiheesta muualla

Viralliset kotisivut (Arkistoitu – Internet Archive)
Jane Cox

Jane Cox vuonna 2013.
Jane Cox (s. 13. toukokuuta 1952 Englanti) on brittiläinen näyttelijä. Suomessa hänet tunnetaan draamasarjasta Emmerdale, jossa hän näytteli Lisa Dinglen roolissa vuodesta 1996 vuoteen 2019, jolloin hän päätti jättäytyä pois sarjasta ja hänen hahmonsa kirjoitettiin siitä ulos.
Jani Vakoniemi

Jani Vakoniemi (s. 16. tammikuuta 1974 Jyväskylä) on suomalainen pääsarjauransa lopettanut koripalloilija. Hän oli pelipaikaltaan heittävä laitahyökkääjä ja pituutta hänellä on 197 cm. Vakoniemen kasvattajaseura on Äänekosken Huima.
Ura

Miesten 1. divisioonassa Vakoniemi edusti Äänekosken Huimaa vuodesta 1991 vuoteen 1996, kunnes Äänekosken Huima nousi SM-sarjaan (nykyinen Korisliiga). SM-sarjassa hän edusti Äänekosken Huimaa vuodet 1996–1999. Vuonna 1999 Äänekosken Huima sijoittui SM-sarjassa neljänneksi, joka on seuran historian paras saavutus miesten sarjassa. 1999 Vakoniemi siirtyi 1. divisionassa pelaavaan Säynätsalon Rientoon. Visiitti 1. divisionassa oli vain kauden mittainen, kun Säynätsalon Riento keväällä 2000 nousi SM-sarjaan. Se muutti nimensä Säyri Basketiksi, jossa Vakoniemi pelasi vielä kauden 2000–2001. Hän lopetti pääsarjauransa 27-vuotiaana sairauden vuoksi.
Kaudella 1999–2000 Vakoniemen yleiskunto alkoi heikentyä, hän kärsi voimakkaista pääkivuista ja näkö alkoi sumentua. Hän hakeutui Jyväskylän Keskussairaalaan, jossa havaittiin munuaisten vajaatoiminta. Hän joutui viettämään sairaalassa kaksi viikkoa juuri runkosarjan loppuvaiheessa. Vakoniemi palasi SM-sarjakarsintoihin vastoin lääkärin ohjeita.
Vuonna 2016 Vakoniemen munuaissairaus oli edennyt munuaisten toimimattomuuteen ja hän joutui dialyysihoitoihin. Kahdeksan kuukauden jälkeen hän sai munuaissiirteen. Munuaisten romahtamisesta, dialyysihoidoista ja elinsiirrosta hän on kertonut blogissaan.
Aiheesta muualla

Suomen koripalloliiton pelaajakortti
Vakoniemen blogi
Jearl Miles-Clark
Henkilökohtaiset ennätykset

100 metrin juoksu: 11,78 (1993)
200 metrin juoksu: 23,03 (1997)
300 metrin juoksu: 36,07 (2000)
400 metrin juoksu: 49,40 (1997)
800 metrin juoksu: 1.56,40 (1997)
1 500 metrin juoksu: 4.34,25 (2000)
Pituushyppy: 645 (1986)
Jewish Encyclopedia

Jewish Encyclopedian ensimmäinen sivu.
Jewish Encyclopedia on alun perin vuosina 1901–1906 julkaistu ja 1960-luvulla uudelleen painettu juutalaisuutta käsittelevä tietosanakirja, joka sisältää yli 15 000 artikkelia. Se on täten Encyclopaedia Judaican ohella tärkeimpiä juutalaisuutta käsitteleviä lähdeteoksia. Nykyisin teos kuuluu public domainiin. Se on saatavilla useilla Internet-sivustoilla, joista huomattavimpia ovat jewishencyclopedia.com ja Internet Archive.
Kirjan koko nimi on The Jewish Encyclopedia: A Descriptive Record of the History, Religion, Literature, and Customs of the Jewish People from the Earliest Times to the Present Day'.
Aiheesta muualla

Kuvia tai muita tiedostoja aiheesta Jewish Encyclopedia Wikimedia Commonsissa
JewishEncyclopedia.com
Internet Archive
Johan Franzén (täsmennyssivu)

Johan Franzén -nimisiä tunnettuja henkilöitä ovat:
Johan Franzén (s. 1979), ruotsalainen jääkiekkoilija
Johan Franzén (1879–1946), suomalainen poliitikko
Johan Franzén (1784–1849), suomalainen kauppaneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johan Franzén”, voi hakea sivunnimihaulla, laajalla sivunnimihaulla tai tekstihaulla.
Jenkkapirtti

| Jenkkapirtti |
| --- | --- |

Osoite:  Anianpellontie 718, 17130 Vesivehmaa
Sijainti:  Asikkala
Koordinaatit:  61.144°N, 025.661°E
Perustettu:  1969
Tanssilattia:  700 m² kahdessa salissa, tammiparkettia
Tanssikausi:  kesäkuu–elokuu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jenkkapirtti on Vesivehmaalla Asikkalan kunnassa sijaitseva 1969 avattu kesätanssilava.
Lauantaina on naistenhaku noin tunnin ajan, ja torstaisin heinäkuun alusta elokuun puoleen väliin on naistentanssit.
Jenkkapirtti on vuosien mittaan saanut myös negatiivista julkisuutta muun muassa ampumatapausten ja pahoinpitelyiden johdosta.
Aiheesta muualla

Jenkkapirtti
Asikkala
| --- | --- |
Kylät ja kyläkokonaisuudet*:  Anianpelto | Asikkalan kirkonkylä | Hillilä | Iso-Äiniö | Joenniemi | Kalkkinen | Keltaniemi |Kopsuo | Kurhila | Mustjärvi* | Myllykselä | Paakkola | Pulkkila | Pätiälä | Reivilä | Riihilahti | Salo | Salonsaari* | Särkijärvi | Urajärvi | Vehkoo | Vesivehmaa | Viitaila | Vähimaa | Vähä-Pulkkila' | Vähä-Äiniö | Vääksy*
Järvet:  Ruotsalainen | Päijänne | Vesijärvi
Luonnonsuojelualueet:  Asikkalan letot | Aurinkovuori | Evon alue | Kinissaari | Kutajärven alue | Mukkulammi | Päijänteen alue | Päijänteen kansallispuisto | Pitkäkallion metsä | Riihikallio-Pilkanmäki | Romioja | Tupsuvuori | Urajärvi | Valtionkärki | Vanhan kartanon idänverijuurialue | Vähä-Pulkkila | Vähäpää
Rakennukset ja rakennelmat:  Asikkalan kirjasto |  Asikkalan kirkko | Jenkkapirtti | Kalkkisten kanava | Lahti-Vesivehmaan lentokenttä | Päijät-Hämeen ilmailumuseo | Päijännetunneli | Vääksyn kanava
Jag Panzer

| Jag Panzer |
| --- | --- |

Tiedot
Toiminnassa:  1981–
Tyylilaji:  Power metal
Kotipaikka:  Yhdysvallat
Laulukieli:  englanti
Jäsenet:  Harry Conklin, laulu   John Tetley, basso ja laulu   Christian Lasegue, kitara   Rikard Stjenrquist, rummut   Mark Briody, rytmikitara ja kosketinsoittimet  
Aiheesta muualla
Kotisivut
Infobox OKNimi-testi OK: 
Jag Panzer on yhdysvaltalainen power metal -yhtye, joka perustettiin vuonna 1981.
Jäsenet

Harry "The Tyrant" Conklin - laulu
Mark Briody - kitara, kosketinsoitin
Christian Lasegue - kitara
John Tetley - Basso
Rikard Stjernquist - rummut
Jäsenet > Entiset jäsenet

Chris Broderick - kitara
Daniel J. Conca -  laulu
Bob Parduba - laulu
Joey Tafolla - soolokitara
Chris Kostka - kitara
Rick Hilyard - rummut